Υκλ

Η Υκλ (ολλανδικά: Ukkel, προφέρεται: [ˈɵkəl], γαλλικά: Uccle, προφέρεται: [ykl]) είναι ένας από τους 19 δήμους της Περιφέρειας Βρυξελλών-Πρωτεύουσας του Βελγίου. Όπως και οι υπόλοιποι δήμοι των Βρυξελλών είναι δίγλωσση, επίσημες γλώσσες είναι τα γαλλικά και τα ολλανδικά.

 Σύμφωνα με την παράδοση, ο ναός του Αγίου Πέτρου της Υκλ εγκαινιάστηκε και καθαγιάστηκε από τον Πάπα Λέων Γ΄, με τον Καρλομάγνο και τον Γκέρμπαλντ, επίσκοπο της Λιέγης, να παρευρίσκονται στην τελετή. Τους επόμενους αιώνες πολυάριθμες ευγενείς οικογένειες έχτισαν τις επαύλεις τους στην πόλη. Το 1467 η Ισαβέλλα της Πορτογαλίας, σύζυγος του Φιλίππου Γ΄ της Βουργουνδίας ίδρυσε μοναστήρι των Φραγκισκανών μοναχών στην Υκλ. Αργότερα η Υκλ έγινε η δικαστική πρωτεύουσα της ευρύτερης περιοχής των Βρυξελλών. Ωστόσο κατά τα αρχικά στάδια της ιστορίας της ήταν ένα αγροτικό χωριού, του οποίου οι κάτοικοι ζούσαν από την καλλιέργεια της γης και την αναζήτηση τροφής στο δάσος. Κατά το τέλος του 18ου αιώνα, λίγα χρόνια μετά την έναρξη της γαλλικής επανάστασης, η Υκλ και οι γειτονικοί οικισμοί συνενώθηκαν, ιδρύθηκε έτσι μια κοινότητα με δικό της δήμαρχο και δημοτικό συμβούλιο. Ωστόσο έπρεπε να περιμένει μέχρι το 1828, όταν οι ολλανδικές αρχές επέτρεψαν την ανέγερση του πρώτου δημαρχείου. Οι αρχές του 20ου αιώνα ήταν εποχή ανάπτυξης και οικονομικής ευμάρειας για την Υκλ, χάρη στην γεωγραφική της θέση, που συνδέει τις Βρυξέλλες με τα βιομηχανικά κέντρα του νότου. Ένα νέο και μεγαλύτερο δημαρχείο κατασκευάστηκε ανάμεσα στο 1872 και το 1882. Παρά την ταχεία πολεοδομική ανάπτυξη που πραγματοποιήθηκε τον 20ο αιώνα, η Υκλ κατάφερε να διατηρήσει ανέπαφες πολλές περιοχές πρασίνου, οι οποίες προσελκύουν σήμερα μερικούς από τους πλουσιότερους κατοίκους τις περιοχής των Βρυξελλών. Η Υκλ είναι πυκνοκατοικημένη περιοχή αλλά διατηρεί πολυάριθμα πάρκα και δασικές περιοχές, όπως τα πάρκα Ter Kamerenbos και Wolvendael και το δάσος Verrewinkel . Στο Wolvendael βρίσκεται ένα κάστρο του 1763 το οποίο έχει περάσει από τα χέρια πολλών αριστοκρατικών οικογενειών κατά τον 18ο και 19ο αιώνα. Η Πλατεία του Αγίου Ιώβ και η περιοχή ανάμεσα στον Ναό του Αγίου Πέτρου και το δημαρχείο αποτελεί το παλαιότερο σημείο της πόλης. Σήμερα φιλοξενεί πολλά καταστήματα και μπιραρίες. Στην Υκλ βρίσκεται ο εθνικός μετεωρολογικός σταθμός του Βελγίου, το Βασιλικό Μετεωρολογικό Ινστιτούτο. Εκεί πραγματοποιείται ο προσδιορισμός και η πρόβλεψη των μετεωρολογικών συνθηκών της χώρας. Επίσης, το αμέσως επόμενο κτήριο είναι το Βασιλικό Αστεροσκοπείο του Βελγίου. Το νεκροταφείο της Υκλ, που συστάθηκε ύστερα από μια επιδημία χολέρας, το 1866. Παρόλο που σταμάτησαν να πραγματοποιούνται ταφές το 1958, ο τάφος του Ερζέ, δημιουργού του Τεντέν, που πέθανε το 1983 βρίσκεται εκεί. Το Bloemenwerf, μια έπαυλη ρυθμού αρ νουβό του 1900. Σχεδιάστηκε από τον αρχιτέκτονα Ανρί Βαν Ντε Βέλντε. H Nemo 33 η δεύτερη βαθύτερη πισίνα κλειστού χώρου στον κόσμο. Σαλβατόρε Ανταμό, μουσικός, τραγουδιστής και συνθέτης. Μαουρίτς Κορνέλις Έσερ, εικαστικός καλλιτέχνης Λάρα Φαμπιάν, τραγουδίστρια Ερζέ, δημιουργός κόμικς και καλλιτέχνης Βενσάν Κομπανί, ποδοσφαιριστής Ματθίλδη του Βελγίου Ολιβιέ Στρεμπέλ. γλύπτης Ανρί Βαν Ντε Βέλντε, ζωγράφος, αρχιτέκτονας και σχεδιαστής εσωτερικών χώρων Νεϊγί-συρ-Σεν, Γαλλία Επίσημος ιστότοπος (Γαλλικά) (Ολλανδικά)